Héctor José Cámpora

Héctor José Cámpora Demaestre (1909-1980) dentista, foguèt president d'Argentina entre lo 25 de mai e lo 13 de julhet de 1973.

Cámpora ganhèt las eleccions presidencialas en 1973 amb 49,5% dels vòtes, mentre que Juan Domingo Perón èra exiliat en Espanha e empachat de tornar dins lo país. En prenent sas foncions, Cámpora decretèt l'amnistia pels presonièrs politics e lo 28 de mai normalizèt las relacions diplomaticas amb Cuba, suspendudas durant lo govèrn militar.

Amb l'amnistia, permetèt lo retorn de Perón dins lo país, çò que se faguèt lo 20 de junh. Per que Perón poguèsse venir president, Cámpora se demetèt lo 13 de julhet de 1973, en convocant de nòvas eleccions. Perón foguèt elegit amb 62% dels vòts, e prenguèt sas foncions en octobre de 1973.

Puèi nomenèt Cámpora per ambaissador d'Argentina en Mexic. Quand arribèt lo còp d'Estat contra María Estela Martínez de Perón, Cámpora se refugièt a l'ambaissada de Mexic a Buenos Aires, i demorant mai de 3 ans. En 1980 foguèt autorizat a partir en Mexic, e moriguèt a la Ciutat de Mexic lo 18 de decembre del meteis an.

Campora, Hector Jose
Campora, Hector Jose
Campora, Hector Jose